तब मैं दस साल का था. एक दिन जब मैं दुकान से सामान खरीद रहा था चतुरानन्दजी की नजर मेरे उपर पडी. वह मुझे ऎसे देखने लगे जैसे कोइ छिछोले स्वभाव का व्यक्ति किसी सुकोमल और खूबसूरत नवयौवना को देखता है. फ़िर उन्होने मेरी आंखों में झांकते हुए पूछा " चोकलेट खाओगे ?". मैंने हामी भर दी. उन्होने ढेर सारी टोफ़ी अपनी जेब से निकालकर मुझे दे दिया. फ़िर कहने लगे " सारे ले लो , फ़्री के हैं ". " फ़्री के ?"--- मैंने पूछा " कैसे ?". कहने लगे " बेटे , मुझे किसी चीज के लिये किसी के पास हाथ नहीं फ़ैलाना पड़ता. बहुत ही प्रेक्टिकल लाइफ़ जीता हूं मैं. तुम भी यदि प्रेक्टिकल लाइफ़ जीना चाहते हो तो मुझे अपना गुरू बना लो.". मैं ठहरा दस साल का अबोध बालक , प्रेक्टिकल लाइफ़ समझ में नहीं आया. मैं सोचने लगा यदि प्रेक्टिकल लाइफ़ जीने से फ़्री में चोकलेट मिल जाये...... तो अच्छा ही है. " हूं....... तो आप मुझे सिखायेंगे ?" मेरे आग्रह को सहर्ष स्वीकारते हुए कहा " क्यों नहीं. जरूर...... तुम आज शाम को मेरे घर आ जाओ."